《嵩阳书院简耿逸庵 其二》
清代·叶封

虚堂远尘累，乐地几朋来。游息无非学，文章亦见才。

经行黄叶下，取次碧筠栽。伫想惟吾友，清心绝点埃。

作者简介：（1623—1687）明末清初湖广黄州人，字井叔，号慕庐，又号退翁。顺治十六年进士。历延平府推官、河南登封知县、兵马司指挥，官至工部主事。慎于治狱，不畏权势。王渔洋称道其诗，谓可与宋荦等并列为“十子”。有《嵩山志》、《嵩阳石刻集记》、《慕庐诗》、《嵩游集》。